b'\n_START_ARTICLE_\nPomarkun vaakuna\n_START_PARAGRAPH_\nPomarkun vaakuna on Pomarkun kunnan tunnus. Vaakunan sahakoron k\xc3\xa4rkien m\xc3\xa4\xc3\xa4r\xc3\xa4tty lukum\xc3\xa4\xc3\xa4r\xc3\xa4 viittaa viiteen kantataloon, joista Pomarkun asutus sai alkunsa._NEWLINE_Vaakunan selitys on \xe2\x80\x9dkultakent\xc3\xa4ss\xc3\xa4 sininen, sahakoroinen lakio; viisi sakaraa yl\xc3\xb6sp\xc3\xa4in.\xe2\x80\x9d Vaakunan on suunnitellut Gustaf von Numers, ja Pomarkun kunnanvaltuusto hyv\xc3\xa4ksyi sen kokouksessaan 18. syyskuuta 1962. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 18. joulukuuta samana vuonna.'